S-282/2008

Mál þetta höfðaði sýslumaðurinn á Akranesi með ákæru 9. september 2008 á hendur ákærðu, T-kvk-þgf S-kvk-þgf T-kvk-þgf, Jaðarsbraut 9 á Akranesi, og Á-kk-þgf G-kk-þgf Á-kk-þgf, Lerkigrund 3 á Akranesi. Málið var dómtekið 6. nóvember 2008.

Í ákæru segir að málið sé höfðað gegn ákærðu fyrir „fyrir líkamsárás og hlutdeild í líkamsárás á Akranesi með því að hafa, aðfaranótt sunnudagsins 20. apríl 2008:

1. Ákærða T-kvk-nf S-kvk-nf.

Ráðist að M-kvk-þgf J-kvk-þgf G-kvk-þgf, kt. ..., í bifreið sem meðákærði Á-kk-nf G-kk-nf Á-kk-nf ók um götur Akraness, og slegið hana nokkur högg í vinstri öxl og vinstri upphandlegg með þeim afleiðingum að M-kvk-nf J-kvk-nf hlaut þreyfieymsli á vinstri öxl og upphandlegg.

Telst brot þetta varða við 1. mgr. 217. gr. almennra hegningarlaga, nr. 19/1940, með áorðnum breytingum.

2. Ákærða T-kvk-nf S-kvk-nf.

Ráðist á M-kvk-þf J-kvk-þf, kt. ..., við þyrlupallinn bak við íþróttamannvirkin á Jaðarsbökkum, en þangað ók meðákærði Á-kk-nf G-kk-nf meðákærðu og M-kvk-þf J-kvk-þf, og slegið hana tvisvar ofan við mjöðmina með hafnarboltakylfu, sem meðákærði Á-kk-nf G-kk-nf útvegaði, með þeim afleiðingum að M-kvk-nf J-kvk-nf hlaut roða og bólgu undir húð á 10x10 cm svæði ofan við vinstri mjöðm.

Telst brot þetta varða við 1. mgr. 217. gr. almennra hegningarlaga, nr. 19/1940, með áorðnum breytingum.

3. Ákærði Á-kk-nf G-kk-nf Á-kk-nf.

Fyrir hlutdeild í broti skv. 2. tölulið ákærunnar með því að veita meðákærðu T-kvk-þgf S-kvk-þgf liðsinni sitt í verki, samkvæmt beiðni hennar, með því að útvega hafnarboltakylfu þá sem meðákærða beitti í árás sinni á M-kvk-þf J-kvk-þf og ekið meðákærðu og M-kvk-þgf J-kvk-þf á afvikinn stað á bak við íþróttamannvirkin við Jaðarsbakka í þeim tilgangi að meðákærða gæti ráðist á M-kvk-þf J-kvk-þf án afskipta.

Telst brot þetta varða við 1. mgr. 217. gr. almennra hegningarlaga, nr. 19/1940, sbr. 22. gr. sömu laga með áorðnum breytingum.

Þess er krafist að ákærðu verði dæmd til refsingar.

Skaðabótakrafa.

Í málinu gerir Þ-kvk-nf B-kvk-nf J-kvk-nf hdl. f.h. M-kvk-þgf J-kvk-þgf G-kvk-þgf, kt. ..., þá kröfu að ákærða T-kvk-nf S-kvk-nf T-kvk-nf verði dæmd til greiðslu skaðabóta að upphæð samtals kr. 854.580 auk vaxta samkvæmt IV. kafla laga nr. 38/2001 frá 20. apríl 2008 til 18. júlí 2008, en dráttarvaxta samkvæmt 1. mgr. 6. gr. laganna frá þeim degi til greiðsludags.

I.

Hinn 22. apríl 2008 mætti M-kvk-nf J-kvk-nf G-kvk-nf á lögreglustöðina á Akranesi og lagði fram kæru vegna líkamsárásar á hendur ákærðu T-kvk-þgf. Greindi M-kvk-nf frá því að ákærða hefði sent sér sms-skilaboð og beðið sig að koma í ökuferð ásamt ákærða Á-kk-þgf. Ákærðu hefðu síðan komið að Mánabraut 5 og sótt vitnið. Málavöxtum í framhaldinu lýsti M-kvk-nf eins og segir í ákæru.

Eftir atburði leitaði M-kvk-nf sér aðhlynningar á Sjúkrahúsi Akraness. Í áverkavottorði 22. maí 2008, sem ritað er af K-kk-þgf T-kk-þgf Á-kk-þgf, deildarlækni, segir svo:

Við skoðun við komu var roði og bólga undir húð á ca. 10x10 cm svæði ofan við vinstri mjöðmina. Ekki rof á húðinni. Eymsli við palpation yfir þessu svæði. Kviður var mjúkur og eymslalaus. Ekki palpationseymsli yfir beinum mjaðmagreindar og hreyfigeta um vinstri mjaðmarlið var eðlileg. Á vinstri öxl voru væg þreyfieymsl hliðlægt við acromioclavicularliðinn, ekki voru sjáanleg áverkamerki þar þó. Hún var skýr og vel áttuð, en í nokkru uppnámi eftir nýliðna atburði. Annað kom ekki fram markvert við líkamlega skoðun.

Við þingfestingu málsins 29. október 2008 takmarkaði ákæruvaldið saksóknina á þann veg að ákærðu T-kvk-þgf S-kvk-þgf er gefið að sök að hafa slegið M-kvk-þf einu sinni með hafnarboltakylfu en ekki tvívegis eins og segir í 2. tölul. ákæru. Að þessu gættu hefur ákærða fyrir dómi skýlaust játað alla þá háttsemi sem henni er gefin að sök og játning hennar studd sakargögnum. Eru því efni til að leggja dóm á málið samkvæmt 125. gr. laga um meðferð opinberra mála, nr. 19/1991. Samkvæmt þessu verður ákærða sakfelld fyrir þau brot sem henni eru gefin að sök, en brotin eru réttilega heimfærð til refsilaga í ákæru.

Ákærði Á-kk-nf hefur afdráttarlaust játað fyrir dómi það brot sem honum er gefið að sök og er játning hans í samræmi við annað sem komið hefur fram í málinu. Eru því einnig efni til að leggja dóm á málið samkvæmt 125. gr. laga nr. 19/1991 hvað hann varðar. Samkvæmt þessu verður ákærði sakfelldur fyrir það brot sem honum er gefið að sök, en brotið er réttilega heimfært til laga í ákæru.

II.

Við ákvörðun refsingar ákærða T-kvk-ef er til þess að líta að hún er með hreint sakavottorð og hefur greiðlega gengist við broti sínu fyrir dómi. Þá er til þess að líta að ákærða hefur sagt fyrir dómi að ýfingar hafi verið með henni og M-kvk-þgf og hefur það ekki verið vefengt af hálfu ákæruvaldsins. Að þessu virtu þykir refsing ákærðu hæfilega ákveðin 30 daga fangelsi. Eftir atvikum þykir rétt að fresta fullnustu refsingarinnar og falli hún niður að liðnum 2 árum frá uppkvaðningu dómsins haldi ákærða almennt skilorð 57. gr. almennra hegningarlaga.

Samkvæmt sakavottorði hefur ákærði Á-kk-nf frá árinu 2006 tvisvar gengist undir viðurlög með lögreglustjórasátt og einu sinni hlotið dóm fyrir brot gegn umferðarlögum. Refsing hans þykir hæfilega ákveðin 30 daga fangelsi, en rétt þykir að fresta fullnustu refsingarinnar og falli hún niður að liðnum 2 árum frá uppkvaðningu dómsins haldi ákærða almennt skilorð 57. gr. almennra hegningarlaga.

Af hálfu brotaþola er krafist skaðabóta úr hendi ákærðu T-kvk-ef, en krafan sundurliðast þannig:

Miskabætur kr. 750.000

Lögmannsþóknun með virðisaukaskatti kr. 104.580

Samtals kr. 854.580

Ákærða T-kvk-nf viðurkennir bótaskyldu en andmælir fjárhæð kröfunnar.

Brotaþoli á rétt á miskabótum úr hendi ákærða samkvæmt 26. gr. skaðabótalaga, nr. 50/1993. Að virtum aðdraganda brotsins og aðstæðum öllum þykja miskabætur hæfilega ákveðnar 200.000 krónur. Þá þykir krafa vegna lögmannsaðstoðar ekki úr hófi og verður hún tekin til greina. Loks verður fallist á vaxtakröfu brotaþola, eins og hún er sett fram, en upphafsdagur dráttarvaxta er miðaður við þann dag þegar mánuður var liðinn frá því krafan var birt ákærðu hjá lögreglu.

Samkvæmt 1. mgr. 165. gr. laga nr. 19/1991 verður ákærðu gert að greiða óskipt kostnað við öflun áverkavottorðs. Jafnframt verður ákærðu T-kvk-þgf gert að greiða þóknun skipaðs verjanda síns, sem þykir hæfilega ákveðin að meðtöldum virðisaukaskatti eins í dómsorði greinir, og útlagðan ferðakostnað verjandans.

B-kk-nf B-kk-nf, héraðsdómari, kveður upp dóm þennan, en uppsaga hans hefur dregist vegna embættisanna dómarans.

D Ó M S O R Ð:

Ákærða, T-kvk-nf S-kvk-nf T-kvk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærða almennt skilorð 57. gr. almennra hegningarlaga, nr. 19/1940.

Ákærði, Á-kk-nf G-kk-nf Á-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærða almennt skilorð 57. gr. almennra hegningarlaga, nr. 19/1940.

Ákærðu greiði óskipt 20.000 krónur í sakarkostnað, en ákærða greiði að auki þóknun verjanda síns J-kk-ef H-kk-ef H-kk-ef, héraðsdómslögmanns, 90.636 krónur og ferðakostnað verjandans 11.720 krónur.

Ákærði greiði M-kvk-þgf J-kvk-þgf G-kvk-þgf 304.580 krónur með vöxtum samkvæmt 1. mgr. 8. gr. laga um vexti og verðtryggingu, nr. 38/2001, frá 20. apríl 2008 til 18. júlí sama ár, en með dráttarvöxtum samkvæmt 1. mgr. 6. gr. laga um vexti og verðtryggingu, nr. 38/2001, frá þeim degi til greiðsludags.

B-kk-nf B-kk-nf